पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में अब लोगों के लिए राहत भरी खबर आई है। केंद्र और राज्य सरकार की ओर से जिले के 279000 लोगों को 2 माह तक निशुल्क गेहूं मिल सकेगा। प्रधानमंत्री गरीब कल्याण अन्य योजना के तहत 2 माह का निशुल्क गेहूं का आवंटन हुआ है। हर माह 5200 मीट्रिक टन गेहूं लोगों को मिल पाएगा। लॉकडाउन में जरूरतमंद परिवारों के सामने भाेजन का संकट नहीं आए, इसलिए सरकार ने निशुल्क गेहूं देने की घोषणा की है।
रसद इंस्पेक्टर विनोद कुमार ने बताया कि मई-जून माह में प्रति सदस्य को पांच-पांच किलो राज्य सरकार की ओर से व 5 किलो प्रधानमंत्री गरीब कल्याण अन्न योजना से गेहूं दिया जाएगा। इसके लिए गेहूं का आवंटन हो चुका है तथा सभी दुकानों तक गेहूं पहुंचाया जा रहा है। दरअसल, अभी लॉकडाउन लगा हुआ है ऐसे में कई लोगों का रोजगार छिन चुका है। सरकार ऐसे ही लोगों को राहत देने के लिए निशुल्क गेहूं देने जा रही है, इससे बड़ी संख्या में लोगों को राहत मिलेगी। कोरोनाकाल में इससे पहले भी पिछले साल लोगाें को निशुल्क गेहूं और दाल का वितरण किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn